

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-4499-ISAWHA-4/2020**

Заводни број: **351-410/2020-01**

Дана: 03.11.2020. године

ОЏАЦИ

Одељење за урбанизам, стамбено-комуналне и имовинско-правне послове поступајући по усаглашеном захтеву инвеститора, Гутеша Николе из Бачког Грачаца, улица Шесте личке дивизије бр. 10, поднетом преко пуномоћника Томчић Слободана из Оџака, Улица Доситеја Обрадовића бр. СIII/12, за издавање решења о одобрењу извођења радова, на основу члана 8ђ., 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-7-5/2020-IV, доноси:

**Р Е Ш Е Њ Е**

**Одбацује се** захтев инвеститора, **Гутеша Николе** из Бачког Грачаца, улица Шесте личке дивизије бр. 10, за издавање решења о одобрењу **извођења радова на изградњи стаје за говеда П+0**, на катастарској парцели бр. **3945 к.о. Бачки Грачац (нови број), (2537 и 2538 к.о. Бачки Грачац-стари број)**, због неиспуњености формалних услова за поступање по истом.

**О б р а з л о ж е њ е**

Инвеститор радова, Гутеша Никола из Бачког Грачаца, улица Шесте личке дивизије бр. 10, преко пуномоћника, Томчић Слободана из Оџака, обратио се овом органу усаглашеним захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног пројекта израђена под бројем 5/2020-ИДП, фебруар 2020. године, од стране КД „Стат“ Оџаци, одговорно лице Слободан Томчић, главни пројектант Слободан Томчић, дипл.инж.грађ., лиценца ИКС бр. 311 2399 03;
* Идејни пројекат – свеска 1 – пројекат архитектуре, израђен под бројем 5/2020-ИДП, фебруар 2020, од стране КД „Стат“ Оџаци, главни пројектант Слободан Томчић дипл.инж.грађ., лиценца ИКС бр. 311 2399 03.
* Пуномоћ- овлашћење за подношење захтева;
* Решење Одељења за инспекцијске послове и заштиту животне средине број 501-29/2020-05 од 27.10.2020. године;
* Решење Одељења за инвестиције и јавне набавке број 03-22-5-2/2020-06 од 05.10.2020. године;
* Катастарско топографски план
* Графички прилози техничке документације у dwg формату;
* Доказ о уплати таксе и накнаде за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**На основу увида у електронски поднет захтев и Лист непокретности број 2401 к.о. Бачки Грачац, овај орган је утврдио следеће следеће:**

* Катастарска парцела број 3945 к.о. Бачки Грачац уписана је у површини од 2363 m2 као пољопривредно земљиште **– Култура-шума 1. класе**, те је потребно извршити промену културе;
* Није достављена сагласност хипотекарног повериоца - Комерцијалне банке ад Београд.

Како захтев садржи горе наведене недостатке, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Како овај орган није одобрио извођење радова, подносилац захтева има право на повраћај републичке административне таксе за доношење решења или да ту таксу употреби у поновљеном поступку.**

**Поука о правном средству**: Против овог решења може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Обрадио:

дипл.правник Светлана Јовановић

Руководилац Одељења,

дипл.инж.грађ.Татјана Стаменковић